Document ID: 31993D0739

Id-Deċiżjoni tal-Kunsill
tat-13 ta' Diċembru 1993
dwar il-konklużjoni ta' Ftehim fil-forma ta' skambju ta' ittri bejn il-Komunità Ekonomika Ewropea u r-Repubblika ta' l-Islanda dwar is-sajd
(93/739/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod parikolari l-Artikolu 43 flimkien ma’ l-ewwel sottoparagrafu ta' l-Artikolu 228(3) tiegħu
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew [1],
Billi fil-qafas tan-negozjati dwar iż-Żona Ekonomika Ewropea (ŻEE) seta’ jkun negozjat Ftehim fil-forma ta' skambju ta' ittri bejn il-Komunità Ekonomika Ewropea u r-Repubblika ta' l-Islanda dwar is-sajd;
Billi dan il-Ftehim huwa parti mill-bilanċ globali tar-riżultati tan-negozjati taż-ŻEE u element essenzali għall-approvazzjoni mill-Komunità tal-Ftehim ŻEE;
Billi dan il-Ftehim għandu jkun approvat,
IDDEĊIEDA KIF ĠEJ:
Artikolu 1
Il-Ftehim fil-forma ta' skambju ta' ittri bejn il-Komunità Ekonomika Ewropea u r-Repubblika ta' l-Islanda dwar is-sajd huwa b'dan apporvat f'isem il-Komunità.
It-test tal-Ftehim huwa mehmuż ma’ din id-Deċiżjoni.
Artikolu 2
Il-President tal-Kunsill għandu jħabbar l-approvazzjoni tal-Ftehim mill-Komunità.
Magħmul fi Brussel, fit-13 ta' Diċembru 1993.

Labels: 18
15
5
6